Document ID: 32003D0105

32003D0105
L 043/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 февруари 2003 година
за признаване по принцип на пълнотата на документите, представени за подробен преглед с оглед на възможно включване на спиромезифен и метрафенон в приложение I към Директива 91/414/ЕИО на Съвета
(нотифицирано под номер С(2003) 530)
(текст от значение за ЕИП)
(2003/105/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 година относно пускането на пазара на продукти за растителна защита (1), последно изменена с Директива 2002/81/ЕО на Комисията (2), и по-специално член 6, параграф 3 от нея,
като има предвид, че:
(1)
Директива 91/414/ЕИО предвижда създаването на списък на Общността с активни вещества, разрешени за включване в продукти за растителна защита.
(2)
На 18 април 2002 г. Bayer AG, Германия (понастоящем Bayer CropScience), подаде до органите на Обединеното кралство пакет от документи с молба за включване на активното вещество спиромезифен в приложение I към Директива 91/414/ЕИО. По отношение на метрафенона пакетът от документи бе подаден до органите на Обединеното кралство на 4 юни 2002 г. от BASF AG, Белгия.
(3)
Органите на Обединеното кралство уведомиха Комисията, че въз основа на предварителен преглед документите за въпросните активни вещества отговарят на изискванията за данни и информация, установени в приложение II към Директива 91/414/ЕИО. Подадените документи отговарят също така и на изискванията за данни и информация, установени в приложение III към Директива 91/414/ЕИО по отношение на един продукт за растителна защита, съдържащ съответното активно вещество. По реда на член 6, параграф 2 от Директива 91/414/ЕИО документите бяха след това изпратени от съответните заявители до Комисията и другите държави-членки, след което бяха насочени към Постоянния комитет по хранителната верига и здравето на животните.
(4)
С настоящото решение следва да се потвърди официално на общностно равнище, че документите принципно са в съответствие с изискванията за данни и информация в приложение II към Директива 91/414/ЕИО и, по отношение на най-малко един съдържащ съответното активно вещество продукт за растителна защита, с изискванията в приложение III към Директива 91/414/ЕИО.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Документите за активните вещества, идентифицирани в приложението към настоящото решение, които бяха предадени на Комисията и на държавите-членки с оглед разрешаване включването на тези вещества в приложение I към Директива 91/414/ЕИО, отговарят по принцип на изискванията за данни и информация, постановени в приложение II към Директива 91/414/ЕИО.
Документите отговарят и на изискванията за данни и информация, постановени в приложение III към Директива 91/414/ЕИО по отношение на един продукт за растителна защита, съдържащ активното вещество, като се вземат под внимание предложените употреби.
Член 2
Държави-членки, определени за докладчици, извършват подробно проучване на съответните документи и съобщават на Комисията заключенията си заедно с някои препоръки относно включването или невключването на съответното активно вещество в приложение I към Директива 91/414/ЕИО и условията, свързани с това, във възможно най-кратки срокове най-късно до една година, считано от 18 февруари 2003 г.
Член 3
Адресати на настоящото решение са държавите-членки.
Съставено в Брюксел на 17 февруари 2003 година.

Labels: 0
3
6